als_Latn dik_Latn sag_Latn
Sh.K. “Vizioni M” do prezantojë “murin e problemeve” në arsim
Shoqata Kulturore “Vizioni M” sot do të organizojë një ekspozitë të titulluar “Another brick in the wall! – Edhe një tjetër tullë në mur!”.
Në manifestimin që do të mbahet në Çarshinë e Shkupit, para lokaleve të kësaj shoqate, me fillim nga ora 12:30, do të manifestohet revolti për gjendjen në të cilën është arsimi shqip në përgjithësi, e në veçanti disa objekte shkollore.
“Duke qenë të indinjuar nga gjendja e mjerueshme në të cilën gjenden objektet shkollore në vendbanimet shqiptare, sidomos në ato rurale, që nga 7 Marsi – Dita e Mësuesit, Shoqata Kulturore Vizioni M ka ndërmarrë aksione të vizitës dhe fotografimit të disa prej këtyre objekteve shkollore”, thuhet në njoftimin Sh.K. “Vizioni M”.
Ata u bëjnë thirrje nxënësve dhe studentëve që të marrin pjesë në ekspozitën e fotove dhe në manifestimin e rastit, ku siç thonë nga kjo shoqatë, do të shfaqen problemet e renditura si tulla në murin e problemeve që karakterizojnë arsimin shqip në Maqedoni!
als_Latn als_Latn als_Latn als_Latn als_Latn